|  |  |
| --- | --- |
| 126 | Ունբիհեքսիում |
| Ubh— |
| [Uuo]5g6 8s2 |

**Ունբիհեքսիում** (լատին․՝ Unbihexium, Ubh) , համակարգային ժամանակավոր անվանում ՝ հիպոտետիկ քիմիական տարրի համար , Դ. Ի. Մենդելեևի պարբերական աղյուսակում, ժամանակավոր նշանակումը ՝ Ubh , ատոմական համար ՝ 126 և կարգաթիվ ՝ 126:

Համար 126 տարրը ներկայացնում է առանձնահատուկ հետաքրքրություն գերծանր տրանսակտինոիդների (Տրանսուրան տարրեր) և սուպերակտինոիդների համար, քանի որ այն միաժամանակ գտնվում է այսպես կոչված կայուն կղզում, որը կանխորոշում է համեմատաբար ավելի երկար ալֆա տրոհման ժամանակ և թաղանթային կառուցվածքի տեսության համաձայն պետք է ունենա այսպես կոչված միջուկի «կրկնակի մոգական» կայունություն։ Սակայն կան հաշվարկներ , որոնք ժխտում են 126 թվի մոգականությունը պրոտոնների համար։ Ժամանակակից հաշվարկների համաձայն , երկարակյաց կարող են լինել ունբիհեքսիումի 307, 318, 319, 320 և 323-326 զանգվածային թվերով իզոտոպները։

Անվանման ծագումը
----------------

«Ունբիհեքսիում» բառը կազմված է լատիներեն և հունարեն թվականների արտասանությամբ , և նշանակում է «մեկ-երկու-վեց» (լատիներեն «հարյուր քսանվեցերորդը» ուրիշ կերպով է կազմվում)։ Ենթադրվում է, որ ապագայում անվանումը կփոխվի։

Պատմությունը
------------

126 տարրը սինթեզելու առաջին փորձը կատարվել է 1971 թվականին[1]թվականին Ռ. Բիմբոյի ղեկավարությամբ դ'Օրսե միջուկային ֆիզիկայի ինստիտուտում՝ ֆրանսիացի գիտնականների կողմից ։ Օգտագործվել է տաք միաձուլման ռեակցիան։

{\displaystyle {\ce {^{232}\_{90}Th{}+{}\_{36}^{84}Kr->{}\_{126}^{316}Ubh^{\ast }}}}
Փորձարկումների ընթացքում արձանագրվել են բարձր էներգականությամբ ալֆա մասնիկներ, որոնք ընկալվում են ՝ որպես 126 տարրի սինթեզի հնարավոր ապացույց։ Ընթացիկ հետազոտությունը ցույց է տալիս, որ դա շատ քիչ հավանական է, քանի որ 1971 թվականին կատարված փորձերի զգայունությունը մի քանի անգամ ցածր էր նրանից , որոնք պահանջում են ժամանակակից անհրաժեշտ տվյալները։

Հնարավոր բացահայտումը բնության մեջ
----------------------------------

1976 թ. Ռոբերտ Ջենթրիի գլխավորությամբ մի խումբ ռադիոքիմիկոսներ ուսումնասիրել են բիոտիտի նմուշներ մոնացիտի բյուրեղներով ՝ շրջապատված հսկայական միկրոսկոպիկ գնդաձև թաղանթով։ Նրանք ճառագայթում էին բյուրեղները արագացված պրոտոններով և ուսումնասիրում բյուրեղին բնորոշ ռենտգենյան ճառագայթումը։ Արդյունքում գիտնականները հայտնեցին լուսակի հայտնաբերման մասին 22-28 ԷՎ գոտում։ Սակայն, նմուշների հետագա հետազոտությունը սինխրոտրոն ճառագայթումով , չհաստատեց գերծանր էլեմենտների առկայությունը 126 տարրում։ Ենթադրվում է, որ լուսակները , որնոք ստացել է Ջենթրին , իրականում պատկանել են ռուբիդիումի (Rb) , ծարիրի (Sb) և տելուրի (Te) ատոմներին։

### Էլեկտրոն-վոլտ

1 էՎ = 1,602 176 6208(98)×10−19Ջոուլ = 1,602 176 6208(98)×10−12 էրգ։

Քիմիա
-----

### Օրբիտալներ

126 տարրը ենթադրաբար պետք է պատկանի նոր օրբիտալների խմբին ՝ g խմբին ։ Սպասվող էլեկտրոնային կոնֆիգուրացիա ՝ [Og] 5g6 8s2, նաև էներգիաների նմանությունից էլեկտրոնները հանգիստ կարող են 5g-օրբիտալից անցնել 7d-օրբիտալի։

Հաշվարկները, որոնք անցկացրեց Միտչ Ջակոբին (Mitch Jacoby) 2006 թվականին , ցույց տվեցին , որ ունբիհեքսիումը կկարողանա կազմել ամուր մոնոֆտորիդ ՝ UbhF , ի շնորհիվ ունբիհեքսիումի 5g և ֆտորի 2p օրբիտալների փոխազդեցությանը : Ունբիհեքսիումի համար նաև կանխագուշակվում են III, IV, VI և VIII վալենտականությունները ։

Ծանոթագրություններ
------------------

1. ↑  R. Bimbot, C. Deprun, D. Gardés, H. Gauvin, Y. Le Beyec, M. Lefort, J. Péter, B. Tamain (1971). «Complete Fusion induced by Krypton Ions: Indications for Synthesis of Superheavy Nuclei». *Nature*. **234**: 215–216.`{{cite journal}}`: CS1 սպաս․ բազմաթիվ անուններ: authors list (link)
2. ↑  doi:10.1103/PhysRevLett.38.205  
This citation will be automatically completed in the next few minutes. You can jump the queue or expand by hand
3. ↑  doi:10.1103/PhysRevLett.40.507  
This citation will be automatically completed in the next few minutes. You can jump the queue or expand by hand
4. ↑  Jacoby, M. (2006). «As-yet-unsynthesized superheavy atom should form a stable diatomic molecule with fluorine». *Chemical & Engineering News*. **84** (10): 19.